Frækt: Dansende tyve stjal mobiltelefon på Hillerød Station
To 15-årige er varetægtsfængslet efter tyveri af mobiltelefon. Arkivfoto: Jens Berg Thomsen
Dansende tyve stjal mobiltelefon på Hillerød Station
Søndag blev to 15-årige drenge anholdt og varetægtsfængslet efter et tyveri af en mobiltelefon. Det oplyser Nordsjællands Politi.
Det lykkedes de to unge at narre en 24-årig mand og hans 27-årige kammerat, der stod af toget på Hillerød Station. Her begyndte de to 15-årige sammen med en tredje på 14 år at danse rundt omkring de to voksne, mens de daskede dem på lommerne, skriver politiet. Under forvirringen blev den 24-åriges mobiltelefon stjålet, og de tre drenge stak af.
Læs også: Anholdt af politiet: Støjende mand gik rundt med lang kniv
En lokofører fra Lokaltog fattede dog mistanke, og noget tid senere blev de to 15-årige anholdt på Mårum Trinbræt. De to 15-årige blev efter et grundlovsforhør varetægtsfængslet frem til den 16. april.
Publiceret 03 April 2018 19:48
To påskebrande i Hillerød Kommune
I løbet af påsken var der brand i to stråtækte ejendomme i Hillerød, fortæller Nordsjællands Politi på sin døgnrapport.
En stråtækt bygning på Sophienborg Allé brød i brand natten til lørdag, og anden påskedag var det en trelænget ejendom på Hasejevej uden for Meløse, der var gået ild i. Ejendommen huser et stutteri, fortæller politiet.
Se flere billeder fra brandene nederst i artiklen
“Brandstederne bliver undersøgt nærmere i forsøg på at kunne fastlægge årsagerne til brandene,” oplyser politiet tirsdag efter påske.